cyanic-selkie/wikianc huggingface dataset:
รัฐร่วมประมุข
อยุธยา
ในปี พ.ศ. 1921 (ค.ศ. 1378) อาณาจักรอยุธยารุกรานอาณาจักรสุโขทัยและผนวกเข้าเป็นรัฐบริวารของตน หลังจากที่พระมหาธรรมราชาที่ 4 (บรมปาล) เสด็จสวรรคตในปี พ.ศ. 1981 (ค.ศ. 1446) โดยปราศจากรัชทายาท สมเด็จพระบรมราชาธิราชที่ 2 ทรงส่งพระราเมศวรขึ้นไปครองเมืองพิษณุโลก ซึ่งต่อมาในปี พ.ศ. 1991 (ค.ศ. 1448) พระราเมศวรได้ขึ้นสืบราชสมบัติต่อจากพระบิดาเป็นพระเจ้ากรุงศรีอยุธยานามว่า "สมเด็จพระบรมไตรโลกนาถ" ทำให้ทั้งสองอาณาจักรถูกรวมเข้าไว้ใต้การปกครองของพระมหากษัตริย์องค์เดียวกัน ในด้านการปกครอง ทั้งสองอาณาจักรยังคงดำรงรัฐบาลของตนแยกออกจากกัน โดยรัฐบาลกรุงสุโขทัย ณ เมืองพิษณุโลก มีสายสัมพันธ์อันแนบแน่นกับรัฐบาลกรุงศรีอยุธยาตลอดช่วงรัชกาลของพระบรมไตรโลกนาถ และหลังจากที่พระบรมไตรโลกนาถเสด็จสวรรคตในปี พ.ศ. 2031 (ค.ศ. 1488) อาณาจักรจึงถูกแบ่งออกอีกครั้งโดยสมเด็จพระบรมราชาปกครองอาณาจักรอยุธยา ส่วนสมเด็จพระเชษฐาธิราชปกครองอาณาจักรสุโขทัย และหลังจากสมเด็จพระบรมราชาเสด็จสวรรคตในปี พ.ศ. 2034 (ค.ศ. 1491) สมเด็จพระเชษฐาธิราชจึงรับมรดกในฐานะรัฐร่วมประมุขอีกครั้ง
ภายหลังที่กรุงสุโขทัยถูกกรุงหงสาวดีตีแตกและกลายเป็นรัฐบริวารของพม่าในปี พ.ศ. 2106 (ค.ศ. 1563) พระเจ้าบุเรงนองทรงแต่งตั้งขุนพิเรนทรเทพในขณะนั้นขึ้นเป็นกษัตริย์ประเทศราช ลำตับต่อมากรุงศรีอยุธยาจึงถูกรุกรานเป็นรัฐประเทศราชของกรุงหงสาวดีในปี พ.ศ. 2112 (ค.ศ. 1569) ขุนพิเรนทรเทพทรงถูกสถาปนาให้ปกครองกรุงศรีอยุธยาในฐานะ สมเด็จพระมหาธรรมราชาธิราช โดยมีพระมหาอุปราช สมเด็จพระนเรศวรมหาราช ครองกรุงสุโขทัย ต่อมาเมื่อพระเจ้าบุเรงนองสวรรคต พระเจ้านันทบุเรงไม่ไว้พระทัยพระเจ้ากรุงสุโขทัยและทรงรุกรานอาณาจักรไทยอีกครั้งในศึกแม่น้ำสะโตงในปี พ.ศ. 2126 (ค.ศ. 1583) ซึ่งหลังจากศึกครั้งดังกล่าว สมเด็จพระนเรศวรมหาราชจึงทรงโยกย้ายผู้คนจากอาณาจักรสุโขทัยไปรวมกับอาณาจักรอยุธยา ทำให้อาณาจักรทั้งสองถูกรวมเข้าด้วยกันโดยสมบูรณ์
บรันเดินบวร์ค
รวมตัวเป็นสหราชอาณาจักรกับดัชชีแห่งปรัสเซีย ระหว่าง ค.ศ. 1618 เมื่ออัลเบร็คท์ เฟรเดอริค ดยุคแห่งปรัสเซียเสียชีวิตโดยไม่มีรัชทายาทชายและลูกเขยโยฮันน์ ซิจิสมุนด์ อีเล็คเตอร์แห่งบรันเดินบวร์คกลายเป็นประมุขของทั้งสองราชอาณาจักร แต่บรันเดินบวร์คและปรัสเซียต่างก็มีรัฐบาลที่เป็นเอกเทศ และที่ตั้งเมืองบริหารอยู่ของราชอาณาจักรอยู่ที่เบอร์ลิน และเคอนิกสบวร์กตามลำดับมาจนถึง ค.ศ. 1701 เมื่อพระเจ้าฟรีดริชที่ 1 ทรงรวมสองรัฐบาลเข้าด้วยกันเป็นรัฐบาลเดียว
บราซิล
รวมตัวเป็นสหราชอาณาจักรกับโปรตุเกสภายใต้สมเด็จพระจักรพรรดิเปโดรที่ 1 แห่งบราซิล (พระเจ้าปีเตอร์ที่ 4 แห่งโปรตุเกส) เป็นสหราชอาณาจักรโปรตุเกส, บราซิล และ อัลการ์เวส ตั้งแต่วันที่ 10 มีนาคม ค.ศ. 1826 จนถึงวันที่ 28 พฤษภาคม ค.ศ. 1826 ปีเตอร์ทรงดำรงตำแหน่งเป็นเจ้าฟ้าหลวงแห่งโปรตุเกส, บราซิล และ อัลการ์เวส และเมื่อพระองค์ทรงประกาศอิสรภาพจากโปรตุเกสในปี ค.ศ. 1822 พระองค์ก็เป็นพระจักรพรรดิองค์แรก และเมื่อพระเจ้าจอห์นที่ 6 แห่งโปรตุเกสพระราชบิดาเสด็จสวรรคตพระเจ้าปีเตอร์ก็เป็นพระมหากษัตริย์แห่งโปรตุเกสด้วยแต่ก็เพียงไม่กี่สัปดาห์ เมื่อทรงสละราชสมบัติให้แก่พระราชธิดาเจ้าหญิงมาเรีย กลอเรีย
เสรีรัฐคองโก
รวมตัวเป็นสหราชอาณาจักรกับเบลเยียม ระหว่าง ค.ศ. 1885 จนถึง ค.ศ. 1908 เมื่อคองโกเป็นอาณานิคมของเบลเยียม
โครเอเชีย
ราชอาณาจักรโครเอเชีย และราชอาณาจักรฮังการีรวมตัวเป็นสหราชอาณาจักรในปี ค.ศ. 1102 ภายใต้พระมหากษัตริยฮังการี รายละเอียดของการรวมตัวระบุในข้อตกลงสหภาพ (Pacta conventa) ที่ระบุการก่อตั้งโครเอเชียเป็นรัฐเอกเทศที่บริหารโดยซาบอร์ (สภาขุนนางโครเอเชีย) และอุปราช นอกจากนั้นขุนนางโครเอเชียก็ยังคงรักษาที่ดินและทรัพย์สิน และ ตำแหน่งที่มีอยู่ได้ การรวมตัวของฮังการีและโครเอเชียในยุคกลางเกิดขึ้นจาก “รัฐร่วมประมุข” และดำเนินต่อมาจนถึงยุทธการโมเฮ็คส์ในปี ค.ศ. 1526 เมื่อวันที่ 1 มกราคม ค.ศ. 1527 ขุนนางโครเอเชียมีมติเป็นเอกฉันท์เลือกอาร์คดยุคเฟอร์ดินานด์แห่งออสเตรียและผู้สืบเชื้อสายจากพระองค์เป็นพระมหากษัตริย์และรัชทายาท แต่โดยทางการแล้วสหราชอาณาจักรฮังการี-โครเอเชียก็มีอยู่ต่อมาจนต้นคริสต์ศตวรรษที่ 20 และ สนธิสัญญาไทรอานอน
ฟินแลนด์
ในฐานะเป็นราชรัฐฟินแลนด์ปกครองโดยซาร์แห่งรัสเซียในฐานะแกรนด์ดยุคแห่งฟินแลนด์ระหว่าง ค.ศ. 1809 จนถึง ค.ศ. 1917 ตามความเห็นของชาวฟินแลนด์ลักษณะของการรวมตัวคล้ายกับ “รัฐร่วมประมุข” ตามสนธิสัญญาเฟรดริคสฮัมน์ (Treaty of Fredrikshamn) ฟินแลนด์เป็นส่วนหนึ่งของจักรวรรดิรัสเซีย และได้พระราชทานฐานะให้เป็นเขตปกครองตนเองโดยพระเจ้าซาร์ แต่สิทธินี้ก็มาถูกเพิกถอน (Russification of Finland) เป็นการชั่วคราวต่อมา
ฝรั่งเศส
ข้อสังเกต: ในคริสต์ศตวรรษที่ 17 ปัญหาที่ก่อให้เกิดสงครามสืบราชบัลลังก์สเปนคือความหวาดระแวงของการสืบราชบัลลังก์สเปนที่ระบุโดยกฎหมายสเปน ที่มีผลทำให้หลุยส์ผู้เป็นรัชทายาทของฝรั่งเศสอยู่แล้วจะได้ครองสเปนด้วยโดยสิทธิ “รัฐร่วมประมุข” ซึ่งเป็นการทำให้เสถียรภาพของมหาอำนาจในยุโรปขาดความสมดุล (ฝรั่งเศสขณะนั้นเป็นประเทศที่มีอานุภาพทางทหารมากกว่าผู้ใดในยุโรปและสเปนก็เป็นจักรวรรดิที่ใหญ่ที่สุด)
แซ็กซ์-ไวมาร์ และ แซ็กซ์-ไอเซ็นนาค
ดัชชีแห่งแซ็กซ์-ไวมาร์ และ แซ็กซ์-ไอเซ็นนาครวมตัวเป็นสหราชอาณาจักรระหว่าง ค.ศ. 1741 เมื่อราชวงศ์ที่ปกครองแซ็กซ์-ไอเซ็นนาคมาสิ้นสุดลง จนถึง ค.ศ. 1809 เมื่อรวมตัวกันเป็นดัชชีเดียวกันเป็นแซ็กซ์-ไวมาร์-ไอเซ็นนาค
ชเลสวิช และ ฮ็อลชไตน์
พระมหากษัตริย์แห่งเดนมาร์กดำรงตำแหน่งเป็นดยุคแห่งชเลสวิช และ ฮ็อลชไตน์ ระหว่างปี ค.ศ. 1460 จนถึง ค.ศ. 1864 (ฮ็อลชไตน์เป็นส่วนหนึ่งของจักรวรรดิโรมันอันศักดิ์สิทธิ์ ขณะที่ชเลสวิชเป็นส่วนหนึ่งของเดนมาร์ก) สถานะการณ์ยิ่งเพิ่มความสับสนเมื่อบางครั้งดัชชีทั้งสองถูกแบ่งระหว่างสาขาต่างๆ ของราชวงศ์โอลเดนบวร์ก (ราชวงศที่ปกครองเดนมาร์กและชเลสวิช-ฮ็อลชไตน์) นอกจากดัชชี "หลัก" แห่งชเลสวิช-ฮ็อลชไตน์-กลึคชตัดท์ที่ปกครองโดยพระมหากษัตริย์แห่งเดนมาร์ก ก็ยังมีรัฐที่มีดินแดนอื่นที่อยู่ในดัชชีทั้งสองด้วย ที่สำคัญก็ได้แก่ดยุคแห่งชเลสวิช-ฮ็อลชไตน์-ก็อททอร์พ และดยุคที่ขึ้นอยู่กับดยุคแห่งชเลสวิช-ฮ็อลชไตน์-ก็อททอร์พ -- ดยุคแห่งชเลสวิช-ฮ็อลชไตน์-เบ็ค, ชเลสวิช-ฮ็อลชไตน์-ซอนเดนบวร์ก-ออกัสเตนบวร์ก และ ชเลสวิช-ฮ็อลชไตน์-ซอนเดนบวร์ก-กลึคบวร์ก
มูลนิธิเด็กบลูดราก้อน
มูลนิธิเด็กบลูดราก้อน (Blue Dragon Children's Foundation) เป็นองค์การพัฒนาเอกชน กองทุนการกุศลตั้งอยู่ในฮานอย ประเทศเวียดนาม ภารกิจขององค์กรนี้คือช่วยให้เด็กหลุดพ้นจากวัฏจักรของความยากจน โดยเสนอให้มีโอกาสทางการศึกษาและสภาพความเป็นอยู่ที่ดีขึ้น นอกจากนี้ยังช่วยให้เด็กรอดพ้นจากสถานะแรงงานทาส, ให้เข้าถึงโปรแกรมฟื้นฟูสมรรถภาพผู้ติดยาเสพติด และได้ระดมทุนสำหรับพื้นที่ที่ได้รับความเสียหายจากพายุ โดยขยายขอบเขตการทำงานให้กว้างขึ้นอย่างทั่วถึง
ประวัติ
มูลนิธิแห่งนี้ได้ริเริ่มโดยครูชาวออสเตรเลียชื่อ ไมเคิล โบรโซสกี้ ซึ่งเขาได้เยี่ยมเยือนเวียดนามใน ค.ศ. 2002 เพื่อทำการสอนภาษาอังกฤษที่มหาวิทยาลัยฮานอย ในขณะเดียวกันเขาก็ได้พบกับเด็กเร่ร่อนเป็นจำนวนมาก
ในช่วงแรกไมเคิล พร้อมด้วยหนึ่งในนักเรียนภาษาของเขาชื่อ ฝั่ม สี จุง ได้นำเสนอการเรียนการสอนเด็กในวิชาคณิตศาสตร์, ภาษาอังกฤษ, โยคะและศิลปะ พวกเขายังได้ก่อตั้งทีมฟุตบอล "เรอัลเบติสเวียดนาม" ซึ่งต่อมาได้มีการสนับสนุนชื่อทีมในภาษาสเปนของพวกเขานี้ด้วย โดยมีแนวคิดในการส่งเสริมจิตสำนึกของน้ำใจนักกีฬาและการร่วมทีมในขณะทำการออกกำลังกาย ในเบื้องต้นมีเด็กชายสามคนที่หันมาให้ความสนใจต่อกีฬานี้
การดำเนินงานของมูลนิธิ
จุดมุ่งหมายหลักของบลูดราก้อนคือการรับเด็กเข้าโรงเรียนและให้พวกเขาได้รับโอกาสในการปรับปรุงถึงการว่าจ้างงานรวมถึงเป้าหมายในระยะยาว เพื่อให้บรรลุถึงจุดมุ่งหมายเหล่านี้ งานอื่นๆเป็นจำนวนมากจึงต่างได้รับการดำเนินการ สิ่งอำนวยความสะดวกต่างได้รับการเตรียมการ หรือซ่อมแซมตกแต่งอาคารที่อยู่ของพวกเขาหากสภาพความเป็นอยู่ยังไม่มีความเหมาะสม ค่าเล่าเรียนนอกโรงเรียนมีไว้เพื่อช่วยเหลือด้านการศึกษาเด็ก มีหนังสือและเครื่องเขียนไว้สำหรับผู้ที่ไม่สามารถจ่ายได้ด้วยตนเอง
การดูแลด้านการแพทย์จะทำการจ่ายสำหรับกรณีที่รุนแรงบางประการที่สามารถช่วยชีวิตหรือด้านวิถีความเป็นอยู่ของเด็ก จวบจนถึงปัจจุบัน มีสองรายการที่ทำการศัลกรรมใบหน้า (เนื้องอกบนใบหน้าหนึ่งราย กับริมฝีปากแหว่งหนึ่งราย) ซึ่งได้รับทุนหรือเงินบางส่วนจากบลูดราก้อน โดยทั้งสองต่างได้รับอนุญาตดำเนินการสำหรับเด็กผู้ตกทุกข์ได้ยากให้กลับไปรับการศึกษาที่ได้รับการยกเว้นในช่วงก่อนหน้าเนื่องด้วยเงื่อนไขทางการแพทย์ของพวกเขา ส่วนเด็กรายอื่นๆ อย่างกรณีที่ได้รับบาดเจ็บสาหัสจากแก๊งถืออาวุธอย่างมีดและมีดพร้า ต่างได้รับการพยาบาลฟื้นฟูสุขภาพด้วยความช่วยเหลือจากบลูดราก้อนเช่นกัน รวมถึงสามารถกลับไปใช้ชีวิตได้เกือบปกติดังเดิม
วอลเลย์บอลหญิงชิงแชมป์เอเชีย 2017
วอลเลย์บอลหญิงชิงแชมป์เอเชีย 2017 (2017 Asian Women's Volleyball Championship) เป็นครั้งที่ 19 ของการแข่งขัน ซึ่งมีกำหนดจัดขึ้นที่เมโทรมะนิลา ประเทศฟิลิปปินส์ ระหว่างวันที่ 9–17 สิงหาคม ค.ศ. 2017
การแบ่งกลุ่ม
แบ่งกลุ่มโดยอาศัยอันดับจากวอลเลย์บอลหญิงชิงแชมป์เอเชีย 2015 โดยเจ้าภาพและอีก 7 ทีมจะได้รับให้เป็นทีมวางของแต่ละกลุ่มโดยใช้วิธีสลับฟันปลา และอีก 6 ทีมที่เหลือได้ทำการจับฉลากเมื่อวันที่ 27 กุมภาพันธ์ ค.ศ. 2017 ณ โรงแรมดุสิต ปริ๊นเซส ศรีนครินทร์, กรุงเทพมหานคร, ประเทศไทย โดยตัวเลขในวงเล็บเป็นลำดับจากการแข่งขันเมื่อครั้งที่แล้ว
การถ่ายทอดสด
สยามอินเตอร์มัลติมีเดีย (SMM) ได้ลิขสิทธิ์ถ่ายทอดการแข่งขันวอลเลย์บอลหญิงชิงแชมป์เอเชีย 2017 ไทยรัฐทีวี (ช่อง 32) ร่วมกับ SMMTV ถ่ายทอดสดทุกนัดการแข่งขันที่วอลเลย์บอลสาวไทยลงแข่ง รวมถึงเทปบันทึกการแข่งขันนัดต่างๆ ผ่านทาง SMMTV
สำหรับรายการถ่ายทอดสดวอลเลย์บอลหญิงชิงแชมป์เอเชีย 2017 ในประเทศไทย มีดังนี้
พระเจ้าบรมวงศ์เธอ พระองค์เจ้าสุภาธร
พระเจ้าบรมวงศ์เธอ พระองค์เจ้าสุภาธร หรือ พระองค์เจ้าหญิงสุภาภรณ์ (พ.ศ. 2341 - พ.ศ. 2360) พระราชธิดาพระองค์ที่ 41 ในพระบาทสมเด็จพระพุทธยอดฟ้าจุฬาโลกมหาราช ที่ประสูติแต่เจ้าจอมมารดาเพ็งเล็ก
พระประวัติ
พระเจ้าบรมวงศ์เธอ พระองค์เจ้าสุภาธร ประสูติเมื่อพ.ศ. 2341 เป็นพระราชธิดาในพระบาทสมเด็จพระพุทธยอดฟ้าจุฬาโลกมหาราช ที่ประสูติแต่เจ้าจอมมารดาเพ็งเล็ก ธิดาเจ้านันทเสน แห่งกรุงศรีสัตนาคนหุตเวียงจันทน์
พระนาม สุภาธร นั้นสมเด็จพระพนรัตน (แก้ว) วัดพระเชตุพนวิมลมังคลารามราชวรมหาวิหารเป็นผู้ตั้งถวาย โดยพระบาทสมเด็จพระพุทธยอดฟ้าจุฬาโลกมหาราชทรงพระราชนิพนธ์กลอน พระนามพระเจ้าลูกเธอที่สมเด็จพระพนรัตน (แก้ว) ตั้งถวายไว้ว่า
พระเจ้าบรมวงศ์เธอ พระองค์เจ้าสุภาธร สิ้นพระชนม์ในรัชกาลที่ 2 เมื่อพ.ศ. 2360 พระชันษา 19 ปี
โรงพยาบาลสมิติเวช
บริษัท สมิติเวช จำกัด (มหาชน) ดำเนินธุรกิจด้านการรักษาพยาบาลซึ่งเป็นโรงพยาบาลเอกชน ภายใต้ชื่อ โรงพยาบาลสมิติเวช เป็นหนึ่งในโรงพยาบาลเครือบริษัท กรุงเทพดุสิตเวชการ จำกัด (มหาชน) โดยให้บริการแก่ผู้ป่วยนอกและผู้ป่วยในตลอด 24 ชั่วโมง ในระดับตติยภูมิ (Tertiary Care) และมีบริการรักษาพยาบาลแบบไม่รับผู้ป่วยไว้ค้างคืน (Out Patient Clinic) เปิดให้บริการเมื่อวันที่ 4 มิถุนายน พ.ศ. 2522 มีสำนักงานใหญ่อยู่ที่โรงพยาบาลสมิติเวช สุขุมวิท ในซอยสุขุมวิท 49 จากข้อมูลในปี พ.ศ. 2552 ร้อยละ 40 ของคนไข้เป็นชาวต่างชาติ และจากข้อมูลปี 2560 โรงพยาบาลสมิติเวช สุขุมวิท และโรงพยาบาลสมิติเวช ศรีนครินทร์ ทั้งสองแห่งสร้างรายได้ประมาณ 8,000 ล้านบาทต่อปี ซึ่งร้อยละ 46 มาจากลูกค้านานาชาติ และร้อยละ 54 เป็นลูกค้าชาวไทย และเกือบร้อยละ 20 เป็นชาวญี่ปุ่น นอกจากนี้ยังให้บริการรักษาพยาบาลแบบไม่รับผู้ป่วยไว้ค้างคืน มี 2 แห่ง คือ สมิติเวชสุวรรณภูมิ คลินิกเวชกรรม และสมิติเวชดอนเมือง คลินิกเวชกรรม
บริษัท สมิติเวช จำกัด (มหาชน) จดทะเบียนเป็นบริษัทจำกัด เมื่อวันที่ 28 ธันวาคม พ.ศ. 2519 ด้วยทุนจดทะเบียน 20 ล้านบาท ในนาม บริษัท สุขุมวิท เวชกิจ จำกัด โดยหม่อมราชวงศ์คึกฤทธิ์ ปราโมช อดีตนายกรัฐมนตรี เป็นผู้ตั้งชื่อโรงพยาบาลว่า โรงพยาบาลสมิติเวช ที่มีความหมายว่า "ที่รวมแห่งแพทย์" บริษัทจดทะเบียนในตลาดหลักทรัพย์แห่งประเทศไทยเมื่อปี 2532 และเมื่อวันที่ 11 พฤษภาคม 2535 ได้เปลี่ยนชื่อเป็น บริษัท สมิติเวช จำกัด จากนั้นแปรเปลี่ยนมาเป็นบริษัทมหาชนเมื่อวันที่ 25 เมษายน 2536 ในปี 2536 นี้เองที่ดำเนินการก่อสร้างโรงพยาบาลแห่งที่สอง ที่ชื่อ โรงพยาบาลสมิติเวช ศรีนครินทร์ จนเมื่อวันที่ 1 พฤศจิกายน 2540 โรงพยาบาลสมิติเวชแห่งแรก ได้เปลี่ยนชื่อมาเป็น โรงพยาบาลสมิติเวช สุขุมวิท ดร. สมชัย ฤชุพันธุ์ เป็น ประธานกรรมการ นายแพทย์ ชัยรัตน์ ปัณฑุรอัมพร เป็น ประธานเจ้าหน้าที่บริหารและกรรมการผู้จัดการ
สาขา
ปัจจุบันมี 8 สาขาดังนี้
ในต่างประเทศมีคลินิกสมิติเวช 2 แห่งในกรุงย่างกุ้ง ประเทศพม่า คือ
วิทยา ภูมิเหล่าแจ้ง
วิทยา ภูมิเหล่าแจ้ง เป็นอดีตสมาชิกสภาผู้แทนราษฎรจังหวัดกาฬสินธุ์ 5 สมัย ปัจจุบันสังกัดพรรครวมไทยสร้างชาติ
ประวัติ
วิทยา ภูมิเหล่าแจ้ง เกิดเมื่อวันที่ 13 มีนาคม พ.ศ. 2494 จบการศึกษาระดับปริญญาตรี รัฐศาสตรบัณฑิต (การเมืองการปกครอง) จากประเทศฟิลิปปินส์ ระดับปริญญาโท รัฐศาสตรมหาบัณฑิต (การเมืองการปกครอง) จากสหรัฐอเมริกา
วิทยา เข้าสู่งานการเมืองโดยการลงสมัครรับเลือกตั้งและได้รับเลือกตั้งเป็น ส.ส. ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 ในนามพรรคประชาธิปัตย์ ซึ่งอยู่ในกลุ่ม 10 มกรา ต่อมาได้ย้ายออกจากพรรคประชาธิปัตย์พร้อมกับสมาชิกในกลุ่ม 10 มกรา และจัดตั้งพรรคการเมืองในชื่อ พรรคประชาชน แต่เขาไม่ได้รับเลือกตั้งในครั้งใน กระทั่งได้รับเลือกตั้งสมัยที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 ในนามพรรคความหวังใหม่ ต่อมาพรรความหวังใหม่ยุบรวมเข้ากับพรรคไทยรักไทย ในนามกลุ่มวังน้ำเย็น นายวิทยาจึงได้ลงสมัครและได้รับเลือกตั้งเป็น ส.ส. สมัยที่ 4 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
ซัมเมอร์ไทม์เลิฟ
ซัมเมอร์ ไทม์ เลิฟ เป็นซิงเกิลที่ 24 ของเอ็กซ์ไซล์ ออกจำหน่ายวันที่ 16 พฤษภาคม พ.ศ. 2550 ในรูปแบบแม็กซี่ซิงเกิล  เปิดตัวในอันดับ 3 ออริกอนชาร์ตด้วยยอดขาย 89,522 แผ่น  และมียอดขายรวม 132,824 แผ่น  เป็นซิงเกิลอันดับที่ 53 ของออริกอนชาร์ตประจำปี ค.ศ. 2007
เพลง "SUMMER TIME LOVE" เพลงเป็นประกอบโฆษณาขนมปังร้านยามาซากิกับ music.jp และนอกจากนี้ยังเป็นเพลงประกอบรายการ "สุคคิริ!!", "GOOD LOOKIN′CLUB" และรายการ "MUSIC FIGHTER" ประจำเดือนพฤษภาคม ค.ศ. 2007 ทางช่องนิปปอนทีวี
ในซีดีล็อตแรกจะมีเพลง "Choo Choo TRAIN" รวมอยู่ด้วย โดยมีการร้องใหม่และ TAKAHIRO ได้มาร่วมร้องแทนเสียงสมาชิกเดิม คือ SHUN
คอมมานด์ & คองเคอร์
คอมมานด์ & คอนเคอร์ (Command & Conquer หรือ C&C) คือชื่อของเกมคอมพิวเตอร์แนวเกมวางแผนการรบเรียลไทม์ และ เฟิร์ตเพอร์เซินชูตเตอร์ พัฒนาครั้งแรกโดยบริษัท เวสท์วูด สตูดิโอ ระหว่างปี 1985 จนถึง 2003 ร่วมพัฒนากับบริษัท อิเลคโทรนิค อาร์ต
โดยเกมแรกได้วางแผงทั่วโลกใน วันที่ 31 สิงหาคม พ.ศ. 2538 ใช้ ชื่อว่า Command & Conquer โดยได้รับความนิยมทั่วโลก ตลาดที่ขายดีที่สุดได้แก่ อเมริกาเหนือ, ยุโรป และ ออสเตรเลีย และได้มีการแปลเป็นภาษาอื่นๆ ได้แก่ ภาษาเยอรมัน, ภาษาฝรั่งเศส, ภาษาสเปน, ภาษาเกาหลี และ ภาษาจีน พัฒนาลงบนเครื่อง คอมพิวเตอร์ส่วนบุคคล (พีซี) เล่นผ่าน ไมโครซอฟท์ วินโดวส์ และยังได้พอร์ตลงเครื่อง คอนโซล และเครื่อง แมคอินทอช อีกด้วย เกม คอมมานด์ & คอนเคอร์ 3: ไทบีเรียมวอร์ส และ คอมมานด์ & คอนเคอร์ 3: เคนแรธ เป็นเกมที่พอร์ทลงเครื่องคอนโซล ซึ่งพอร์ตลงในเครื่อง เอกซ์บอกซ์ 360 และเกม คอมมานด์ & คอนเคอร์: เรด-อเลิร์ท 3 ก็ได้มีการพัฒนาลงเครื่อง พีซี เอกซ์บอกซ์ 360 และ เพลย์สเตชัน 3 ด้วยเช่นกัน
ในวันที่ 11 กุมภาพันธ์ 2003 ซีรีส์เกม คอมมานด์ & คองเคอร์ มียอดจำหน่ายทั่วโลกรวมแล้วมากกว่า 21 ล้านชุด และในปี 2008 เกมในซีรีส์นี้รวมแล้วมีทั้งหมด 8 ภาคหลัก และภาคเสริมอีกมากมาย โดย เกมที่วางจำหน่ายล่าสุดคือเกม คอมมานด์ & คองเคอร์: เรดอเลิร์ท 3 และประกาศล่าสุดของเกมภาคสุดท้ายของซีรีส์ ไทบีเรียน ในชื่อว่า "คอมมานด์ & คองเคอร์ 4: ไทบีเรียน ทไวไลท์"
ซีรีส์ ไทบีเรียม
เป็นซีรีส์ที่เป็นจุดกำเนิดของเกมส์ในซีรีส์ คอมมานด์ & คอนเคอร์ โดยเนื้อเรื่องกล่าวถึงการต่อสู้ระหว่างสองฝ่าย ได้แก่ ฝ่าย กองกำลังพิทักษ์โลก หรือ จีดีไอ (Global Defense Initiative - GDI) ซึ่งก็คือองค์การสหประชาชาตินั่นเอง และ ฝ่าย ภราดรภาพแห่งน็อด (Brotherhood of Nod) ซึ่งเป็นฝ่ายที่ต้องการไทบีเรียมเพื่อใช้ในการครองโลก และในภาค ไทบีเรื่ยมวอร์ส ได้เพิ่มฝ่ายที่สาม ซึ่งเป็นมนุษย์ต่างดาวที่เรียกว่า สคริน
เรื่องราวทั้งหมดเกิดขึ้นมาจากวัตถุประหลาดจากนอกโลก ที่เรียกว่า ไทบีเรียม มีรูปร่างเป็นเหมือนผลึกสีเขียว ตกลงมายังที่กราวด์ซีโร่ ประเทศอิตาลี และเกิดการแพร่กระจายไปทั่วโลก ทำลายสิ่งแวดล้อมทุกอย่างบนโลก จนถึงขั้นมนุษย์ไม่สามารถอาศัยอยู่ได้ จนกระทั่งมีผู้ค้นพบวิธีการใช้งาน ไทบีเรียม ซึ่งสามารถนำไปแปรรูปเป็นพลังงาน ซึ่งฝ่ายจีดีไอเป็นผู้นำในการกำจัด ไทบีเรียม ให้หมดไปจากโลก ในขณะที่ฝ่ายน็อดนั้นศรัทธาเลื่อมใสในคำทำนาย ว่าผลึกสีเขียวนี้เป็น ของขวัญจากพระเจ้า ที่มอบให้เพื่อเปลี่ยนแปลงโลก
ซีรีส์ เรด-อเลิร์ท
เนื้อเรื่องในซีรีส์เรด-อเลิร์ทนั้นเป็นซีรีส์คู่ขนาน โดยเมื่อ  อัลเบิร์ต ไอน์สไตน์ ได้ย้อนเวลากลับไปอดีตเพื่อลบ  อดอล์ฟ ฮิตเลอร์  ออกจากประวัติศาสตร์ ซึ่งทำให้ไม่เกิด สงครามโลกครั้งที่ 2 แต่ทำให้ฝ่ายสหภาพโซเวียต นำโดย โจเซฟ สตาลิน บุกยุโรปแทน
ใน เรด-อเลิร์ท 2 นั้น สหภาพโซเวียต บุกโจมตีฝ่ายสหรัฐอเมริกา โดยใช้เทคโนโลยีการควบคุมจิตใจ เพื่อกำจัดกองทัพของสหรัฐฯ และตัดระบบการใช้งานของอาวุธนิวเคลียร์ ในภาคเสริม ยูริรีเวนจ์ ที่ปรึกษาของโรมานอฟ ชื่อว่า ยูริ ได้ใช้เทคโนโลยีการควบคุมจิตใจ ของตนเองยึดครองโลก
ใน เรด-อเลิร์ท 3 สหภาพโซเวียต นำโดย ผู้นำ อนาโตลี เซอร์เดนโก ได้สร้างเครื่องย้อนเวลาเพื่อให้ อัลเบิร์ต ไอน์สไตน์ เป็นพวกเดียวกับโซเวียต โดยหวังว่าจะทำให้ฝ่ายสัมพันธมิตรอ่อนแอลง แต่ความผิดพลาดทำให้ ไอน์สไตน์ ถูกลบออกจากประวัติศาสตร์ และยังเกิดฝ่ายใหม่ขึ้นมา ก็คือฝ่าย จักรวรรดิแห่งแดนอาทิตย์อุทัย โดยมีเทคโนโลยีนาโน และ หุ่นยนต์ที่ล้ำยุค
ที่ราบคันโต
ที่ราบคันโต เป็นที่ราบที่มีขนาดใหญ่ที่สุดในประเทศญี่ปุ่น ตั้งอยู่ในภูมิภาคคันโตตอนกลางของเกาะฮนชู มีพื้นที่ 17,000 ตารางกิโลเมตร ครอบคลุมพื้นที่มากกว่าครึ่งหนึงของโตเกียว จังหวัดไซตามะ จังหวัดคานางาวะ จังหวัดชิบะ จังหวัดกุมมะ จังหวัดโทจิงิ และจังหวัดอิบารากิ
คอมมานด์ & คองเคอร์
ซีรีส์ เรด-อเลิร์ท
ภาคเสริมสำหรับของ เรด-อเลิร์ท 3 ก็คือ คอมมานด์ & คอนเคอร์: เรดอเลิร์ท 3: อัพไรซิง จำหน่ายโดย อีเอ โดยภาคเสริมนี้ได้เพิ่มเติมแคมเปญใหม่ และโหมด "คอมมานเดอร์ ชาเลจ"
ที่ราบคันโต
ภูมิศาสตร์
ทางทิศเหนือติดกับที่ราบสูงอาบูกูมะ เทือกเขายามิโซะ เทือกเขาอาชิโอะ และแนวภูเขาไฟนาซุ ทางทิศตะวันตกติดกับเทือกเขาคันโต และทางทิศใต้ติดกับคาบสมุทรโบโซ เนินเขามิอูระ อ่าวโตเกียว และอ่าวซางามิ มีทะเลคาชิมะและหาดคูจูกูริอยู่ทางตะวันออกของที่ราบ แม่น้ำส่วนใหญ่มีต้นกำเนิดมาจากเทือกเขาทางตอนเหนือหรือทางตะวันตกก่อนที่จะไหลไปทางทิศตะวันออกหรือทางทิศตะวันออกเฉียงใต้เพื่อลงสู่มหาสมุทรแปซิฟิก อ่าวโตเกียว หรืออ่าวซางามิ ในตอนกลางของที่ราบมีแม่น้ำโทเนะไหลผ่าน ทางตอนเหนือมีแม่น้ำวาตาราเซะ แม่น้ำคินุ และทางตอนใต้มีแม่น้ำอารากาวะ แม่น้ำทามะ และแม่น้ำซางามิ ในบรรดาแม่น้ำดังกล่าว แม่น้ำโทเนะกินพื้นที่ครอบคลุมที่ราบน้ำท่วมถึงขนาดใหญ่ถึง 16,840 ตารางกิโลเมตร (6,500 ตารางไมล์) นับว่าเป็นบริเวณลุ่มน้ำที่ใหญ่ที่สุดในประเทศญี่ปุ่น
ธรณีวิทยา
ที่ราบคันโตเกิดจากกระบวนการก่อตัวเป็นแอ่งคันโตซึ่งมีต่อเนื่องมาตั้งแต่ยุคนีโอจีน กระบวนการนี้ทำให้เกิดการตกตะกอนในใจกลางของที่ราบคันโตและทำให้เกิดการยกตัวของภูเขาโดยรอบ เป็นผลให้ตะกอนจากภูเขาโดยรอบถูกทับถมอย่างหนาแน่น (สูงถึง 3,000 เมตร) และยกตัวขึ้นต่อไปเป็นเนินเขาและที่ราบสูงหลายแห่ง แต่การสะสมของชั้นตะกอนที่อ่อนทำให้ยากต่อการค้นหารอยเลื่อนที่อาจก่อให้เกิดแผ่นดินไหวได้ (มีรอยเลื่อนลึก 3000 เมตร ด้านล่างชั้นตะกอน) ตะกอนที่ถูกพัดพาโดยแม่น้ำได้ทับถมกันเป็นที่ดินและภูมิประเทศในช่วงปลายยุคโจมงถึงยุคยาโยอิตอนต้น (3,000 ปีที่ผ่านมา)
คอมมานด์ & คองเคอร์
ซีรีส์ เจเนรัลส์
ซีรีส์ เจเนรัลส์ เป็นซีรีส์ที่แตกต่างจากซีรีส์อื่นๆ โดยตัวเกมใช้เอนจิน "SAGE" (หรือ Strategy Action Game Engine) ซึ่งเป็นครั้งแรกของเกม คอมมานด์ & คองเคอร์ ที่ใช้ภาพสามมิติเต็มรูปแบบในเวอร์ชันเกม RTS โดยพัฒนามาจากเอนจิน Westwood3D ซึ่งเคยใช้ในเกม คอมมานด์ & คองเคอร์: เรนนีเกด และ Emperor: Battle for Dune และเป็นครั้งแรกของเกมตระกูล C&C ที่ไม่มีภาพยนตร์คั่นฉากที่ใช้คนแสดงมาบอกเล่าเรื่องราวต่างๆในเกม อินเตอร์เฟส การก่อสร้างฐาน ในเกมนั้นต่างจากซีรีส์อื่นๆมาก ในเจเนรัลส์ นั้นประกอบด้วยสามฝ่าย ได้แก่ สหรัฐอเมริกา มีเทคโนโลยีที่ทันสมัยและกำลังเสริม สาธารณรัฐประชาชนจีน มีการป้องกัน รถถังและทหารจำนวนมาก และ กองทัพปลดปล่อยโลก (Global Liberation Army หรือ GLA) เครือข่ายผู้ก่อการร้าย ซึ่งใช้เทคโนโลยีต่ำและยุทธวิธีการรบแบบกองโจร รถกระบะติดปืนกล และตลาดมืด ศัตรูของฝ่ายจีแอลเอคือจีนและอเมริกา ฝ่ายอเมริกานั้นมี การสนับสนุนทางอากาศ, รถถังหุ้มเกราะ และ พลซุ่มยิง ขณะที่ฝ่ายจีนนั้นใช้ระเบิดนาปาล์ม, ทหารที่มีความรักชาติสูง และแฮกเกอร์ โรงทหารของฝ่ายจีนนั้นสามารถฝึกทหารได้เร็วกว่า ฝ่ายอื่นๆ ส่วนฝ่าย จีแอลเอ ใช้การรบแบบกลอุบายและกองโจร เช่น ระเบิดพลีชีพ อาวุธชีวภาพ และเทคโนโลยีของโซเวียต ก็คือจรวด SCUD
สำหรับภาคเสริมของ เจเนรัลส์ คือ คอมมานด์ & คอนเคอร์: เจเนรัลส์ - ซีโร่ เอาเออร์ ได้เพิ่มเติมเทคโนโลยีใหม่ๆให้ทั้งสามฝ่าย ซึ่งนำเสนอทางเลือกสามทางเลือกในการเลือก "นายพล" ของแต่ละฝ่ายที่มีลักษณะเฉพาะและยูนิตของตนเอง ขึ้นอยู่กับกลยุทธ์ของนายพลที่ผู้เล่นเลือก มีนายพลให้เลือกทั้งหมดเก้านาย
ไม่มีการเพิ่มฝ่ายใหม่ในเกม และในภาคเสริมนี้มีการกลับมาใช้ภาพยนตร์คั่นฉาก โดยในรูปแบบการประกาศข่าว ก่อนเริ่มทุกภารกิจ
ที่ราบคันโต
ภูมิอากาศ
ในฤดูหนาวลมจากทะเลญี่ปุ่นจะถูกบังโดยเทือกเขามิคุนิจะทำให้เกิดหิมะตกตามแนวภูเขาในทางทิศเหนือ จะทำให้เหลือเพียงลมที่มีความชื้นต่ำพัดเข้ามาสู่ที่ราบ และในตลอดทั้งปีที่ราบคันโตทั้งหมด จะได้รับผลกระทบจากแสงอาทิตย์ได้ง่ายเนื่องจากท้องฟ้าโปร่ง แต่ลมที่มาจากทางเหนือนั้นจะทำให้อุณหภูมิลดลงสูงสุดก่อนพระอาทิตย์ขึ้นซึ่งอาจลดลงถึง -5 องศา ในฤดูหนาว แต่อุณหภูมิของกลางวันจะเพิ่มขึ้นมากถึง 7 ถึง 10 องศาเซลเซียส ในวันที่มีลมแห้งจากทางเหนืออุณหภูมิที่ร่างกายสัมผัสได้จะต่ำกว่าอุณหภูมิจริง
กรุสมบัติกุรกิหาร
งานทองสัมฤทธิ์ที่พบที่กุรกิหารได้รับการเปรียบเปรยกับงานจากนาลันทา และมีการเสนอว่าประติมากรจากนาลันทา ซึ่งอยู่ไม่ไกล อาจจะมาตั้งรกรากอยู่ในบริเวณกุรกิหาร
การค้นพบ
สมบัติส่วนใหญ่จากกรุเก็บรวบรวมโดย พลเอก มาร์กัม คิตโต (Major Markham Kittoe) เดินทางไปยังกุรกิหารสองครั้งในปี 1847 และในการเดินทางไปครั้งที่สอง เขาใช้เวลานานสี่วันในการเก็บรวบรวม "รูปเคารพ จากสมัยพุทธะและตามริกะ รวมกว่า 10 คันรถ" งานสะสมส่วนใหญ่ในปัจจุบันเก็บรักษาอยู่ที่พิพิธภัณฑ์อินเดีย ในโกลกาตา บางส่วนอยู่ที่พิพิธภัณฑ์บริทิช ในลอนดอน
ในปี 1930 ยังมีการค้นพบงานทองสัมฤทธิ์ 226 ชิ้น และวัตถุอื่นอีกห้าชิ้นที่กุรกิหาร หลังจากการขุดค้นในเนินดินหลักของกุรกิหาร ลึกลงไป 25 ฟุต ปัจจุบันของสะสมในชุดนี้เก็บรักษาที่พิพิธภัณฑ์ปัฏณา นอกจากนี้ยังมีบางส่วนที่ชาวบ้านในพื้นที่นำไปเคารพบูชาในวิหารในท้องถิ่นของกุรกิหาร และยังคงมีการเคารพบูชาเรื่อยมาถึงปัจจุบัน
อ้างอิง
หมสดหมู่:รัฐพิหาร
แบบเบิร์ดเบิร์ดโชว์
แบบเบิร์ดเบิร์ดโชว์ เป็นคอนเสิร์ตของธงไชย แมคอินไตย์ ซึ่งจัดอย่างต่อเนื่อง เริ่มต้นครั้งที่ 1 ปี พ.ศ. 2529 ที่ ศูนย์เยาวชนไทย-ญี่ปุ่นดินแดง ครั้งที่ 2 - ครั้งที่ 8 จัดที่หอประชุมใหญ่ ศูนย์วัฒนธรรมแห่งประเทศไทย และตั้งแต่ครั้งที่ 9 จัดที่ อิมแพ็ค อารีน่า เมืองทองธานี
คอนเสิร์ตและโชว์ครั้งที่ 1-8 มีผู้ชมรวม 264,400 คน จาก 131 รอบ โดยคอนเสิร์ตที่ประสบความสำเร็จสูงสุดคือครั้งที่ 5 ปี 2534 สร้างสถิติสูงสุดของ ศูนย์วัฒนธรรมแห่งประเทศไทย ด้วยจำนวนผู้ชม 58,000 คน จาก 29 รอบการแสดง
ส่วนครั้งที่ 9 สร้างสถิติสูงสุดของคอนเสิร์ตไทยที่จัดขึ้น ณ อิมแพ็ค อารีน่า เมืองทองธานี จำนวน 12 รอบ (รวมรอบอังกอร์พลัส) โดยมีผู้ชม 120,000 คน
และครั้งที่ 10 สร้างสถิติการจัดคอนเสิร์ตในคราวเดียวกัน 10 รอบ โดยมีผู้ชม 100,000 คน สร้างปรากฏการณ์ยอดผู้ชมสูงสุดในเมืองไทย จากการจำหน่ายบัตรต่อเนื่องในคราวเดียว โดยรายละเอียดในบางส่วนของแบบเบิร์ดเบิร์ดโชว์แต่ละครั้ง ดังนี้
แบบเบิร์ดเบิร์ดโชว์ ครั้งที่ 1 ปี 2529
คอนเสิร์ตแบบเบิร์ดเบิร์ด ครั้งแรก เป็นชื่อตอนของแบบเบิร์ดเบิร์ดโชว์ที่จัดขึ้นเป็นครั้งที่ 1 ในวันที่ 12 กรกฎาคม 2529 จัดแสดงที่ ศูนย์เยาวชนไทย-ญี่ปุ่นดินแดง จำนวน 2 รอบ จำนวนผู้ชม 6,400 คน โดยมีแขกรับเชิญคือ เรวัต พุทธินันทน์, นันทิดา แก้วบัวสาย, ผุสชา โทณะวณิก, ฐิติมา สุตสุนทร, ครอบครัว แมคอินไตย์ ซึ่งสร้างความประทับใจให้กับผู้ชมอย่างมากกับการร้องเพลงร่วมกันของเบิร์ดและคุณแม่อุดม แมคอินไตย์ ในเพลง "บ้านหลังน้อย"
แบบเบิร์ดเบิร์ดโชว์ ครั้งที่ 2 ปี 2530
คอนเสิร์ตแบบเบิร์ดเบิร์ด อีกแบบ เป็นชื่อตอนของแบบเบิร์ดเบิร์ดโชว์ที่จัดขึ้นเป็นครั้งที่ 2 ในวันที่ 25 - 28 มิถุนายน 2530 จัดแสดงที่ ศูนย์วัฒนธรรมแห่งประเทศไทย จำนวน 7 รอบ จำนวนผู้ชม 14,000 คน โดยแขกรับเชิญ ครอบครัว แมคอินไตย์, กลองยาวคณะดุริยประณีต, ลำตัดแม่ประยูร
ดูบทเพลงในคอนเสิร์ต แบบเบิร์ดเบิร์ดโชว์ 1987 ที่ : บทเพลงในคอนเสิร์ต และโชว์
แบบเบิร์ดเบิร์ดโชว์ ครั้งที่ 3 ปี 2532
คอนเสิร์ตแบบเบิร์ดเบิร์ด ตอน จะบินไปให้ไกลสุดขอบฟ้า เป็นชื่อตอนของแบบเบิร์ดเบิร์ดโชว์ที่จัดขึ้นเป็นครั้งที่ 3 ในวันที่ 9 -19 กุมภาพันธ์ 2532 จัดแสดงที่ ศูนย์วัฒนธรรมแห่งประเทศไทย จำนวน 14 รอบ จำนวนผู้ชม 28,000 คน ซึ่งถือว่าเป็นจำนวนผู้ชมที่เพิ่มขึ้นกว่าครั้งก่อนหน้าเป็นเท่าตัว แสดงถึงความสำเร็จและเสียงตอบรับที่เพิ่มขึ้นกับในคอนเสิร์ตแบบเบิร์ดเบิร์ด  โดยมีแขกรับเชิญ จารุณี สุขสวัสดิ์,สโมสรผึ้งน้อย
ดูบทเพลงในคอนเสิร์ต แบบเบิร์ดเบิร์ดโชว์ 1989 ที่ : บทเพลงในคอนเสิร์ต และโชว์
แบบเบิร์ดเบิร์ดโชว์ ครั้งที่ 4 ปี 2533
คอนเสิร์ตแบบเบิร์ดเบิร์ด ตอน มันอยู่ในมือมนุษย์บูมเมอแรง เป็นชื่อตอนของแบบเบิร์ดเบิร์ดโชว์ครั้งที่ 4 จัดขึ้นในวันที่ 9 - 26 สิงหาคม 2533 จัดแสดงที่ ศูนย์วัฒนธรรมแห่งประเทศไทย จำนวน 22 รอบ จำนวนผู้ชม 44,000 คน แขกรับเชิญในครั้งนี้คือ หัทยา เกษสังข์ ซึ่งแสดงเป็นนางเอกมิวสิคซีรีส์เพลง บูมเมอแรง ให้กับ เบิร์ด ธงไชย ในยุคนั้น จนกลายเป็นเพลงฮิตระเบิดแห่งปี
ดูบทเพลงในคอนเสิร์ต แบบเบิร์ดเบิร์ดโชว์ 1990 ที่ : บทเพลงในคอนเสิร์ต และโชว์
แบบเบิร์ดเบิร์ดโชว์ ครั้งที่ 5 ปี 2534
คอนเสิร์ตแบบเบิร์ดเบิร์ด ตอน ความสุข ความทรงจำ ไม่มีที่สิ้นสุด เป็นชื่อตอนของแบบเบิร์ดเบิร์ดโชว์ครั้งที่ 5 จัดขึ้นวันที่ 23 สิงหาคม -15 กันยายน 2534 จัดแสดงที่ ศูนย์วัฒนธรรมแห่งประเทศไทย จำนวน 29 รอบ จำนวนผู้ชม 58,000 คน แขกรับเชิญ คือ ลำตัดแม่ประยูร,สโมสรผึ้งน้อยซึ่งเป็นคอนเสิร์ตที่จำนวนรอบสูงสุดเป็นประวัติการณ์ของศูนย์วัฒนธรรมแห่งประเทศไทย และเป็นคอนเสิร์ตทิ้งท้ายก่อนเบิร์ดขอหยุดพักงานในวงการบันเทิงชั่วคราว 2 ปี
ดูบทเพลงในคอนเสิร์ต แบบเบิร์ดเบิร์ดโชว์ 1991 ที่ : บทเพลงในคอนเสิร์ต และโชว์
แบบเบิร์ดเบิร์ดโชว์ ครั้งที่ 6 ปี 2537
คอนเสิร์ตแบบเบิร์ดเบิร์ด ตอน อยากเห็นท้องฟ้าเป็นอย่างในฝัน เป็นชื่อตอนของแบบเบิร์ดเบิร์ดโชว์ครั้งที่ 6 จัดขึ้นในวันที่ 16 - 28 สิงหาคม 2537 จัดแสดงที่ ศูนย์วัฒนธรรมแห่งประเทศไทย จำนวน 16 รอบ จำนวนผู้ชม 32,000 คน แขกรับเชิญ นัท มีเรีย, อจ.เสรี หวังในธรรม, ขจรศักดิ์ รัตนนิสสัย, ดวงกมล ลิ่มเจริญ, ศรัทธา ศรัทธาทิพย์, วันชัย เผ่าวิบูลย์ ซึ่งเป็นการกลับมาของเบิร์ดอีกครั้งหลังห่างหายไปพักผ่อน โดยการแสดงเป็นวาไรตี้โชว์ ร่วมกับละครเพลง ดูบทเพลงในคอนเสิร์ต แบบเบิร์ดเบิร์ดโชว์ 1994 ที่ : บทเพลงในคอนเสิร์ต และโชว์
แบบเบิร์ดเบิร์ดโชว์ ครั้งที่ 7 ปี 2543
คอนเสิร์ตแบบเบิร์ดเบิร์ด ตอน อโรคา จอมยากับยาใจ เป็นชื่อตอนของแบบเบิร์ดเบิร์ดโชว์ครั้งที่ 7 จัดขึ้นในวันที่ 15 - 30 เมษายน 2543 จัดแสดงที่ ศูนย์วัฒนธรรมแห่งประเทศไทย จำนวน 20 รอบ จำนวนผู้ชม 40,000 คน แขกรับเชิญ นัท มีเรีย, นิโคล เทริโอ, เสนาหอย, กอล์ฟ เบญจพล, หมู กลศ, ไมเคิล ตั๋ง, ปวันรัตน์ นาคสุริยะ และไพฑูรย์(คนหน้าขาว) โดยเป็นการแสดงละครเพลง ซึ่งแขกรับเชิญสลับกันในแต่ละรอบการแสดง
แบบเบิร์ดเบิร์ดโชว์ ครั้งที่ 8 ปี 2546
ดูบทเพลงในคอนเสิร์ต แบบเบิร์ดเบิร์ดโชว์ 2003 ที่ : บทเพลงในคอนเสิร์ต และโชว์
แบบเบิร์ดเบิร์ดโชว์ ครั้งที่ 9 ปี 2551
แบบเบิร์ดเบิร์ดโชว์ 2008 ตอน MAGIC MEMORIES อัศจรรย์แห่งความทรงจำ สิ่งเหล่านี้คือความเป็นเรา...ตลอดไป เป็นชื่อตอนของแบบเบิร์ดเบิร์ดโชว์ครั้งที่ 9 จัดแสดงที่ อิมแพ็ค อารีน่า เมืองทองธานี จำนวน 12 รอบ (รวมรอบอังกอร์พลัส) จำนวนผู้ชม 120,000 คน ถือเป็นคอนเสิร์ตที่สร้างสถิติสูงสุดของอิมแพ็คอารีน่า แขกรับเชิญ ตั๊กแตน ชลดา, เขมนิจ จามิกรณ์, สาวิกา ไชยเดช, ค่อม ชวนชื่น, โก๊ะตี๋ อารามบอย, เจี๊ยบ เชิญยิ้ม, เกลือ เป็นต่อ, อู๊ด เป็นต่อ, นันทิดา แก้วบัวสาย, นัท มีเรีย, ธนิดา ธรรมวิมล, วิชญาณี เปียกลิ่น แสดงที่ อิมแพ็ค อารีน่า เมืองทองธานี เป็นครั้งแรก ที่คอนเสิร์ต แบบเบิร์ดเบิร์ดโชว์ แสดงที่ อิมแพคอารีน่า สร้างสถิติผู้ชมทะลุ 1 แสนคน
ดูบทเพลงในคอนเสิร์ต แบบเบิร์ดเบิร์ดโชว์ 2008 ที่ : บทเพลงในคอนเสิร์ต และโชว์
แบบเบิร์ดเบิร์ดโชว์ ครั้งที่ 10 ปี 2555
แบบเบิร์ดเบิร์ดโชว์ 2012 ตอน วันของเรา Young อยู่ เป็นชื่อตอนของแบบเบิร์ดเบิร์ดโชว์ครั้งที่ 10 ในปี พ.ศ. 2555 เป็นปีที่ 25 นับจากแบบเบิร์ดเบิร์ดครั้งแรก โดยจัดแสดงที่ อิมแพ็ค อารีน่า เมืองทองธานี จำนวน 10 รอบ จำนวนผู้ชม 100,000 คน แขกรับเชิญ อารยา เอ ฮาร์เก็ต, นันทิดา แก้วบัวสาย, ฐิติมา สุตสุนทร, สุดารัตน์ บุตรพรหม, โก๊ะตี๋ อารามบอย, เต็มฟ้า กฤษณายุธ, ชนม์ทิดา อัศวเหม ซึ่งการแสดงเป็นรูปแบบวาไรตี้โชว์ คอนเสิร์ต และละครเพลง
ดูบทเพลงในคอนเสิร์ต แบบเบิร์ดเบิร์ดโชว์ 2012 ที่ : บทเพลงในคอนเสิร์ต และโชว์
แบบเบิร์ดเบิร์ดโชว์ ครั้งที่ 11 ปี 2561
แบบเบิร์ดเบิร์ดโชว์ 2018 ตอน “DREAM JOURNEY” (ดรีม เจอร์นี่ย์) เป็นชื่อตอนของแบบเบิร์ดเบิร์ดโชว์ครั้งที่ 11 ในปี พ.ศ. 2561 เป็นปีที่ 32 นับจากแบบเบิร์ดเบิร์ดครั้งแรก โดยจัดที่ อิมแพ็ค อารีน่า เมืองทองธานี จำนวน 7 รอบ (รวมรอบรีสเตจ) ผู้ชม 70,000 คน แขกรับเชิญ ณฐพร เตมีรักษ์, กัญญ์ณรัณ วงศ์ขจรไกล, บีเอ็นเคโฟร์ตีเอต, ปองกูล สืบซึ้ง, ปราโมทย์ ปาทาน, จินตหรา พูนลาภ, นัท มีเรีย, แคทรียา อิงลิช, ปลื้มจิตร์ ถินขาว, วิลาวัณย์ อภิญญาพงศ์, อรอุมา สิทธิรักษ์, มลิกา กันทอง, วรรณา บัวแก้ว และ ทัดดาว นึกแจ้ง
แบบเบิร์ดเบิร์ดโชว์ ครั้งที่ 12 ปี 2566
แบบเบิร์ดเบิร์ดโชว์ 2023 ตอน “MULTIBIRD จักรวาลธงไชย” เป็นชื่อตอนของแบบเบิร์ดเบิร์ดโชว์ครั้งที่ 12 ในปี พ.ศ. 2566 เป็นปีที่ 37 นับจากแบบเบิร์ดเบิร์ดครั้งแรก โดยจัดที่ อิมแพ็ค อารีน่า เมืองทองธานี จำนวน 5 รอบ (รวมรอบการกุศล)
ดูบทเพลงในคอนเสิร์ต แบบเบิร์ดเบิร์ดโชว์ 2023 ที่ : บทเพลงในคอนเสิร์ต และโชว์
ไซท์เกเบอร์
ไซท์เกเบอร์ (Zeitgeber แปลว่า "ผู้ให้เวลา" หรือ "ผู้กำหนดจังหวะ") เป็นสัญญาณภายนอกที่ส่งนัยกำหนดจังหวะแก่นาฬิกาภายในสิ่งมีชีวิต ให้เดินสอดคล้องกับวงรอบกลางวัน/กลางคืน ใน 24 ชั่วโมงของโลก ไซท์เกเบอร์ที่แรงที่สุดสำหรับทั้งพืชและสัตว์คือ แสง ไซท์เกเบอร์ชนิดที่ไม่ใช่แสงมีทั้ง อุณหภูมิ ปฏิสัมพันธ์ทางสังคม แบบแผนการกิน-ดื่ม เป็นต้น
คำเยอรมัน "ไซท์เกเบอร์" ถูกนำมาใช้ในภาษาอังกฤษ เมื่อเยือร์เกน อัสชอฟฟ์ หนึ่งในผู้ก่อตั้งสาขากลไกเวลาทางชีวภาพ ใช้มันในทศวรรษ 1960 ปัจจุบันมันถูกใช้โดยทั่วไปในวรรณกรรมวิทยาศาสตร์ของสาขานี้
โครงข่ายโทรคมนาคมยุคหน้า
โครงข่ายโทรคมนาคมยุคหน้า (Next-Generation Network หรือ NGN) คือ ร่างกายของการเปลี่ยนแปลงทางสถาปัตยกรรมที่สำคัญในโครงข่ายส่วนที่เป็น core และ access. ความคิดทั่วไปที่อยู่เบื้องหลัง NGN ก็คือมีเพียงเครือข่ายการขนส่งเพียงหนึ่งเดียวเพื่อขนส่งข้อมูล และการบริการทั้งหมด (เสียง ข้อมูลและ สื่อทุกประเภท เช่นวิดีโอ ) โดยการ encapsulating เหล่านี้ให้เป็นแพ็คเกตคล้ายกับที่ใช้บนอินเทอร์เน็ต. NGNs โดยทั่วไปจะถูกสร้างด้วย Internet Protocol ดังนั้น การเปลี่ยนแปลงข้อมูลทั้งหมดจะถูกทำให้อยู่ในรูป IP
รายละเอียด
จากมุมมองของการปฏิบัติ NGN เกี่ยวข้องกับการการเปลี่ยนแปลงสถาปัตยกรรมหลักสามประการ ที่จะต้องมีการมองที่แยกจากกัน :
ใน NGN ใดๆ มีการแยกอย่างชัดเจนระหว่างส่วนการขนส่ง(Transport Stratum) ของเครือข่ายและ ส่วนบริการ(Service Stratum) ที่ทำงานบนการขนส่งนั้น ซึ่งหมายความว่า เมื่อใดก็ตามที่ผู้ให้บริการต้องการที่จะเปิดใช้งานบริการใหม่ เขาสามารถทำได้โดยการกำหนดโดยตรงที่ชั้นบริการโดยไม่พิจารณาชั้นของการขนส่ง - นั่นคือบริการจะเป็นอิสระจากรายละเอียดของการขนส่ง การใช้งานที่เพิ่มมากขึ้น, รวมทั้งเสียง, มีแนวโน้มที่จะเป็นอิสระจาก access network ( การสลาย layer ของเครือข่าย และ layer ของ แอพพลิเคชั่น) และจะบรรจุฟังชั่นมากขึ้นไว้ในอุปกรณ์ผู้ใช้ปลายทาง (โทรศัพท์, PC, set-top box )
ส่วนประกอบเทคโนโลยีพื้นฐาน
ในตอนแรก H.323 เป็นโปรโตคอลที่นิยมมากที่สุด แต่ความนิยมได้ลดลงใน "คู่สายท้องถิ่น " เนื่องจากความสามารถในการทำงานเกี่ยวกับ การแปลที่อยู่เครือข่าย (Network Address Traslation) และ firewall ที่ไม่ดีมาแต่เดิม ด้วยเหตุผลนี้เองเมื่อบริการ VoIP ในประเทศได้รับการพัฒนา SIP จึงได้รับการยอมรับอย่างกว้างขวางมากกว่า อย่างไรก็ตาม ในเครือข่ายเสียง ที่ซึ่งทุกอย่างจะอยู่ภายใต้การควบคุมของผู้ให้บริการเครือข่ายหรือ telco, ผู้ให้บริการที่ใหญ่ที่สุดจำนวนมากจะใช้ H.323 เป็นโปรโตคอลทางเลือกใน แบ็คโบนหลักของพวกเขา   ด้วย การเปลี่ยนแปลงล่าสุดสำหรับ H.323 ตอนนี้มันเป็นไปได้สำหรับอุปกรณ์ H.323 ที่จะกลับนำมาใช้ได้อย่างง่ายดายและ ทำงานกับ NAT และ Firewall ได้อย่างสม่ำเสมอ ซึ่งเปิดโอกาสให้ H.323 กลับมาแจ้งเกิดอีกครั้ง อย่างไรก็ตาม ส่วนใหญ่ของบริษัทโทรคมนาคมได้มีการวิจัยและการสนับสนุน IP มัลติมีเดียระบบย่อย (IMS )อย่างกว้างขวาง  ซึ่งจะช่วยให้ SIP ได้รับโอกาสที่สำคัญของการเป็นโปรโตคอลที่ถูกนำมาใช้กันอย่างแพร่หลายที่สุด
สำหรับการใช้งานเสียง หนึ่งในอุปกรณ์ที่สำคัญที่สุดใน NGN คือ Softswitch-อุปกรณ์ที่สามารถตั้งโปรแกรมได้ ใช้เพื่อควบคุมการใช้โทรศัพท์แบบ Voice over IP (VoIP) และจะช่วยให้มีการบูรณาการที่ถูกต้องของโพรโทคอลที่แตกต่างกันภายใน NGN. ฟังก์ชั่นที่สำคัญที่สุดของ Softswitch คือการสร้างการอินเตอร์เฟซกับเครือข่ายโทรศัพท์ที่มีอยู่แล้ว คือ PSTN ผ่าน Signalling Gateways และ Media Gateways อย่างไรก็ตาม คำว่า Softswitch อาจถูกกำหนด ความหมายแตกต่างกันโดยผู้ผลิตอุปกรณ์ที่แตกต่างกัน และ มีหน้าที่แตกต่างกันบ้าง
บางคนอาจพบคำว่า'ผู้รักษาประตู'ในบทความ NGN ค่อนข้างบ่อย คำนี้เดิมเป็นอุปกรณ์ VoIP ซึ่งแปลงเสียง(โดยใช้ เกตเวย์) และข้อมูล จากรูปแบบ switched-circuit แอนะล็อก (PSTN) หรือ switched-circuit ดิจิทัล (SS7) ไปเป็นแบบ packet-based (IP) มันควบคุมเกตเวย์หนึ่งหรือมากกว่าหนึ่งเกตเวย์. ทันที่ที่อุปกรณ์ชนิดนี้เริ่มใช้ Media Gateway Control Protocol มันจะเปลี่ยนชื่อเป็น Media Gateway Controller ( MGC )
Call Agent เป็นชื่อทั่วไปสำหรับอุปกรณ์/ระบบควบคุมการโทร
IP Multimedia Subsystem (IMS ) เป็นมาตรฐานสถาปัตยกรรม NGN สำหรับความสามารถในการให้บริการสื่ออินเทอร์เน็ต ที่กำหนดโดยสถาบันมาตรฐานโทรคมนาคมยุโรป (ETSI) และ 3rd Generation Partnership Project (3GPP)
การนำใช้งาน
ในสหราชอาณาจักร ตัวย่ออีกตัวหนึ่งที่เป็นที่นิยมได้รับการแนะนำโดย BT (British Telecom) ว่าเป็น 21CN (เครือข่ายศตวรรษที่ 21, บางครั้งถูกเรียกผิดเป็น C21N ) - นี้เป็นอีกตำหลวมๆ สำหรับ NGN และหมายถึงความคิดริเริ่มของ BT ในการปรับใช้งาน สวิทช์และเครือข่าย NGN ในช่วง 2006-2008 (จุดมุ่งหมายของ BT ในปี 2008 BT จะมี สวิทช์ที่เป็น IP ทั้งหมด) อย่างไรก็ตาม แนวคิดนี้ก็ถูกปล่อยปละละเลยในความยินดีที่จะเก็บรักษาอุปกรณ์รุ่นปัจจุบันเอาไว้
บริษัทแรกในสหราชอาณาจักรที่จะกระจายการใช้งาน NGN ก็คือ THUS (มหาชน) ซึ่งเริ่มต้น ติดตั้งหลังปี 1999. NGN ของ THUS จึงมี 10,600 กิโลเมตรของสายเคเบิลใยแก้วนำแสง ที่มีมากกว่า 190 จุดของการแสดงตนทั่วสหราชอาณาจักร. core network ที่ใช้ใยแก้วนำแสง ใช้เทคโนโลยี dense wavelength-division multiplexing ( DWDM ) เพื่อให้แบนด์วิดธ์ที่ปรับได้มากถึงหลายร้อยกิกะบิตต่อวินาที เพื่อสอดคล้องกับความต้องการในการเจริญเติบโต. นอกเหนือจากนี้ backbone network ของ THUS ยังใช้เทคโนโลยี MPLS เพื่อส่งมอบประสิทธิภาพการทำงานที่เป็นไปได้สูงสุด บริการแบบ IP/MPLS-based จะขนส่งเสียง, วิดีโอและ ข้อมูลผ่านโครงสร้างพื้นฐานที่คอนเวอร์เจนส์นี้ ที่อาจช่วยให้องค์กรสามารถเพลิดเพลินไปกับค่าใช้จ่ายใน โครงสร้างพื้นฐานที่ต่ำลง เช่นเดียวกับการเพิ่มความยืดหยุ่นและฟังชั่นการทำงาน. การจราจร สามารถถูกจัดลำดับความสำคัญ กับ คลาสของการให้บริการ (Classes of Service) ควบคู่กับการ ให้บริการระดับสัญญา (Service Level Agreements, SLAs ) ที่หนุนการรับประกันคุณภาพการ ประสิทธิภาพการบริการ(quality of service) NGN ของ THUS รองรับ เจ็ด Classes of Service ซึ่งในนั้น 4 class มีให้บริการอยู่แล้วใน MPLS IP VPN ปัจจุบัน
ในประเทศเนเธอร์แลนด์, เคพีเอ็น กำลังพัฒนา NGN ในโปรแกรมการเปลี่ยนรูปแบบเครือข่าย ที่เรียกว่า all-IP. Next Generation Network ยังขยายเข้าไปในโดเมนการส่งข้อความ และในไอร์แลนด์ Openmind Networks ได้ออกแบบ สร้างขึ้น และ นำไปใช้ใน การควบคุม การจราจร เพื่อรับมือกับความต้องการ และข้อกำหนดของเครือข่าย all-IP
ในบัลแกเรีย BTC ( บริษัทโทรคมนาคมบัลแกเรีย) ได้ดำเนินการ NGN ให้เป็นเครือข่ายต้นแบบของการให้บริการโทรคมนาคมบนโครงการขนาดใหญ่ในปี 2004 ความยืดหยุ่นโดยเนื้อแท้ และ scalability ของวิธีการของ core network ใหม่ เป็นผลให้มีการเพิ่มขึ้นอย่างไม่เคยมีมาก่อนของบริการแบบคลาสสิก เช่น POTS / ISDN, Centrex , ADSL , VPN, เช่นเดียวกับ การดำเนินงานที่มีแบนด์วิดท์ที่สูงขึ้นสำหรับบริการ  Ethernet/VPN ในเมืองใหญ่และทางไกล และ Ethernet/VPN ข้ามชาติ, และแอพพลิเคชั่น WebTV/IPTV ในแคนาดา Wind Mobile ที่ Globalive เป็นเจ้าของ กำลังปรับใช้ แบคโบนไร้สาย เป็น all-IP สำหรับการให้บริการโทรศัพท์มือถือ
อินเดียได้มีการจัดตั้งห้องปฏิบัติการ NGN ที่โอริศา ซึ่งใช้ความสามารถของอุปกรณ์ที่ใช้ Internet Protocol สำหรับในการทดสอบการทำงานร่วมกันและการสอดคล้องกัน
สมาบัติ
สมาบัติ แปลว่า การเข้าถึงฌาน, การบรรลุฌาน, ธรรมที่พึงเข้าถึงฌาน
สมาบัติ โดยทั่วไปหมายถึงทั้งฌานและการเข้าฌาน ที่กล่าวว่า เข้าสมาบัติ ก็คือ เข้าฌาน นั่นเอง
สมาบัติ อีกอย่างหนึ่งคือ นิโรธสมาบัติ หรือ สัญญาเวทยิตนิโรธ ซึ่งละเอียดสุขุมกว่าอรูปฌาน เมื่อรวมกับสมาบัติ 8 ข้างต้นก็เป็น 9 มีคำเรียกต่างหากว่า อนุปุพพวิหารสมาบัติ
สมาบัติ อีกประเภทหนึ่งเรียกว่า ผลสมาบัติ อันได้การเข้าสมาบัติโดยการมีพระนิพพานเป็นอารมณ์ของพระอริยบุคคลทั้งหลาย แบ่งออกเป็น3สมาธิ คือ สุญญตาสมาธิ เข้าผลสมาบัติด้วยการเห็นอนัตตาเป็นอารมณ์ อนิมิตตสมาธิ เข้าผลสมาบัติด้วยการเห็นอนิจจังเป็นอารมณ์ อัปปณิหิตสมาธิ เข้าผลสมาบัติด้วยการเห็นทุกขังเป็นอารมณ์
การเบียดเบียนคริสต์ศาสนิกชน
การเบียดเบียนคริสต์ศาสนิกชน (ศัพท์โรมันคาทอลิก) หรือ การข่มเหงคริสต์ศาสนิกชน (ศัพท์โปรเตสแตนต์) (Persecution of Christians) หมายถึงการเบียดเบียนศาสนาคริสต์ คริสต์ศาสนิกชนยุคแรกถูกเบียดเบียนทั้งจากชาวยิวและจักรวรรดิโรมันซึ่งปกครองดินแดนรอบทะเลเมดิเตอร์เรเนียนอยู่ในขณะนั้น การเบียดเบียนครั้งนี้เกิดขึ้นตั้งแต่คริสต์ศตวรรษที่ 1 จนมาสิ้นสุดตอนต้นคริสต์ศตวรรษที่ 4 เมื่อจักรพรรดิคอนสแตนตินที่ 1 และจักรพรรดิลิซิเนียสทรงประกาศพระราชกฤษฎีกาแห่งมิลานเป็นการรับรองเสรีภาพทางศาสนาทั่วทั้งจักรวรรดิโรมัน จนต่อมาศาสนาคริสต์จึงกลายเป็นศาสนาประจำชาติจักรวรรดิโรมันอย่างเป็นทางการ
มิชชันนารีและผู้เปลี่ยนมานับถือศาสนาคริสต์ก็มักตกเป็นเป้าของการเบียดเบียน เป็นที่มาให้เกิดมรณสักขีในศาสนาคริสต์เป็นจำนวนมาก แม้แต่ระหว่างนิกายในศาสนาคริสต์เองก็ยังเบียดเบียนกันเพราะกล่าวหาคริสต์ศาสนิกชนนิกายอื่นว่าเป็นพวกนอกรีต เหตุการณ์นี้เกิดขึ้นมากในช่วงคริสต์ศตวรรษที่ 16 ที่มีการปฏิรูปศาสนาฝ่ายโปรเตสแตนต์
ในช่วงคริสต์ศตวรรษที่ 20 คริสต์ศาสนิกชนยังคงถูกเบียดเบียนจากชาวมุสลิมและกลุ่มรัฐที่เป็นอเทวนิยม เช่น สหภาพโซเวียต ในปัจจุบัน (ค.ศ. 2012) กลุ่มโอเพนดอรส์ประเมินว่ามีคริสต์ศาสนิกชนราวหนึ่งร้อยล้านคนถูกเบียดเบียน โดยเฉพาะในประเทศมุสลิม เช่น ประเทศอิหร่าน ประเทศซาอุดิอาระเบีย และประเทศคอมมิวนิสต์ เช่น ประเทศเกาหลีเหนือ จากการศึกษาของสันตะสำนักพบว่าร้อยละ 75 ของผู้ที่ถูกฆ่าตายเพราะศาสนาเป็นคริสต์ศาสนิกชน
7 ปี รักโดนใจ
The Seven Year Itch 7 ปี รักโดนใจ เป็นละครในชุด เลิฟบุกส์เลิฟซีรีส์ สร้างจากนวนิยายดังของสำนักพิมพ์แจ่มใส บทโทรทัศน์โดย ธัญลักษณ์ จุลพงษ์ และ ธีระพัสตร์ ถนัดสอนสาร ผลิตโดย บริษัท เก้ง กวาง แก๊งค์ จำกัด ออกอากาศทางช่องจีเอ็มเอ็ม 25 ออกอากาศทุกวันพุธ-พฤหัสบดี 20.20 - 21.35 น. เริ่มตอนแรก วันพุธที่ 1 พฤศจิกายน พ.ศ. 2560-9 พฤศจิกายน พ.ศ. 2560 ต่อจาก Secret & Summer เผลอใจให้รักเธอ ทางช่องgmm25
เรื่องย่อ
เมื่อสาวน้อยช่างบ่น ใบบัว (มนสภรณ์ ชาญเฉลิม) อยู่ๆ ก็โดน เจ้ติ๋ม (อรอานิญช์ พีรชาขจรพัฒน์) ช่างทำผมประจำ ชวนไปดูดวงกับ หมอเลิฟฟันคุด (รัศมีแข ฟ้าเกื้อล้น) แล้วโดนทักว่าจะต้องเลิกกับแฟนหนุ่ม รัมเบีย (จิรายุ ละอองมณี) ที่คบกันมา 7 ปี แน่นอน เพราะเป็นอาถรรพ์เลขเจ็ด แต่ใบบัวไม่เชื่อ จนกระทั่ง บราวนี่ (อาภัสรา เลิศประเสริฐ) รุ่นน้องที่มหาวิทยาลัยของรัมเบียเริ่มเข้ามาวุ่นวายกับรัมเบีย ทำให้ใบบัวไม่สบายใจอย่างหนัก ใบบัวเริ่มไม่ไว้ใจ บราวนี่ ที่มาตีสนิทกับรัมเบีย จึงประชดรัมเบียด้วยการจะไปดูหนังกับ หงเฟย (ณัฐสิทธิ์ โกฏิมนัสวนิชย์) รุ่นพี่ที่ตามจีบใบบัวอยู่ แต่พอรัมเบียรู้ก็จะตามไปด้วย หงเฟยไม่ยอม ทั้งคู่ทะเลาะกัน หลินหลิน (สุพิชชา สุบรรณพงษ์) เลยให้รัมเบียกับหงเฟยงัดข้อหาผู้ชนะเพื่อไปดูหนังกับใบบัว พวกเขาจะแก้ไขอย่างไร ลุ้นไปพร้อมไปกับพวกเขา
รายชื่อนักแสดงและการสร้าง
(เรียงลำดับตามไตเติ้ลเปิดเรื่อง)
เรตติ้ง
การตอบรับของซีรีส์เรื่องนี้ทั้งหมด 4 ตอน ที่ได้ออกอากาศไป (เมื่อวันที่ 1 พฤศจิกายน พ.ศ. 2560 - 9 พฤศจิกายน พ.ศ. 2560) Nielsen ได้วัดค่าเฉลี่ยเรตติ้งละครจากคนทั่วประเทศไทยอยู่ที่
งานประกาศผลรางวัลออสการ์ ครั้งที่ 90
งานประกาศผลรางวัลออสการ์ ครั้งที่ 90 เป็นงานประกาศมอบรางวัลที่จัดขึ้นโดยสถาบันศิลปะและวิชาการทางภาพยนตร์สำหรับภาพยนตร์ที่เข้าฉายในปี พ.ศ. 2560 ซึ่งจะจัดขึ้นในวันที่ 4 มีนาคม พ.ศ. 2561 ณ โรงมหรสพดอลบีเธียเตอร์ ในฮอลลีวูด, รัฐแคลิฟอร์เนีย
รางวัล
ผู้ได้รับรางวัล แสดงเป็น ตัวหนา
จูเนียร์ รีด
จูเนียร์ รีด (Junior Reid) เกิดเมื่อวันที่ 3 มิถุนายน ค.ศ. 1965 เป็นนักร้องและนักแต่งเพลงจากจาเมกามีเพลงรู้จักกันดีที่สุดสำหรับเพลงคือ "One Blood" และ "Funny Man"
คองกามาโต
คองกามาโต (Kongamato; แปลว่า "ตัวทำลายเรือ") เป็นสัตว์ประหลาดที่กล่าวกันว่ามีรูปร่างคล้ายสัตว์เลื้อยคลานชนิดที่บินได้ จำพวก เทอโรซอ หรือ เทอราโนดอน พบในหนองน้ำทวีปแอฟริกาตอนกลาง
ในปี ค.ศ. 1923 แฟรงก์ เอช.เมลแลนด์ นักเดินทางได้บันทึกไว้ในหนังสือบันทึกการเดินทางตนชื่อ In Witchbound Africa ถึงสัตว์ประหลาดที่บินได้ที่พบในหนองน้ำว่า เป็นสัตว์ที่ดุร้าย น่ากลัว สามารถโจมตีเรือขนาดเล็กได้ มีลำตัวสีแดง ความยาวเมื่อกางปีกเต็มที่ราว 4–7 ฟุต จากภาพสเก็ตพบว่า มีลักษณะคล้ายเทอโรซอร์ แต่ลักษณะโดยละเอียดนั้นชาวพื้นเมืองที่เล่าให้เมลแลนด์ฟังไม่มั่นใจ เพราะแทบไม่มีใครที่เห็นสัตว์ตัวนี้ใกล้ ๆ แล้วรอดกลับมา
ในปี ค.ศ. 1956 วิศวกรชื่อ เจ.พี.เอฟ. บราวน์ ได้เห็นสิ่งมีชีวิตชนิดหนึ่ง 2 ตัว ที่บินได้ในเวลาราว 18.00 น. ใกล้ทะเลสาบบังเวอูลู ประเทศแซมเบีย โดยเขาบอกว่ามันบินช้า ๆ และเงียบมาก สังเกตว่า ความยาวปีกประมาณ 3 ฟุต หรือ 1 เมตร และมีความยาวหาง 4⁄1 ฟุต หรือ 1.5 เมตร ส่วนหัวมีลักษณะแคบและคล้ายสุนัข
ในปีต่อมามีรายงานจากโรงพยาบาลท้องถิ่นถึงการโจมตีของนกต่อมนุษย์ บริเวณบึงบังเวอูลูเมื่อได้ถามถึงลักษณะของนกที่โจมตี ผู้ได้รับบาดเจ็บซึ่งมีแผลฉกรรจ์ที่อกได้อธิบายรูปร่างและพบว่า มีลักษณะคล้ายเทอโรซอร์อีกเช่นกัน แต่รูปสเก็ตไม่อาจจะนำออกสู่สาธารณะได้ และปัจจุบันไม่มีใครทราบว่ารูปสเก็ตนี้อยู่ที่ไหน
มีการสันนิษฐานว่า สัตว์ประหลาดบินได้ที่เรียกว่า คองกามาโต นี้ อาจจะเป็นนกหาปลาขนาดใหญ่จำพวกนกกระสาที่เรียกว่า นกกระสาหน้าผากเหลือง (Ephippiorhynchus senegalensis) หรือ นกกระสาปากพลั่ว (Balaeniceps rex) ซึ่งเป็นนกขนาดใหญ่ที่มีกรามแข็งแรง และเป็นนกที่หายากมากชนิดหนึ่งของแอฟริกา
ปัจจุบันมีรายงานการพบเห็นสัตว์ที่มีลักษณะคล้ายคลึงกัน โดยไม่มีรายละเอียดมากไปกว่านี้ จากแซมเบีย, ซิมบับเว, สาธารณรัฐประชาธิปไตยคองโก, นามิเบีย, แทนซาเนียและเคนยา
อาสนวิหารเว็ลส์
ชื่อเมืองเวลล์ส มาจากคำว่า “wells” ที่แปลว่าน้ำพุธรรมชาติ บ่อน้ำพุนี้ใช้กันมาตั้งแต่สมัยโรมันและปัจจุบันก็ยังไหลอยู่ น้ำที่ไหลมาจากบ่อใช้ในการรดน้ำในสวนของบาทหลวงและเติมคูวังของบิชอป
ถึงแม้ว่าสถาปัตยกรรมส่วนใหญ่จะเป็นสถาปัตยกรรมกอทิกแต่ฐานเดิมของโบสถ์สร้างมาตั้งแต่ศตวรรษที่ 10 โบสถ์แรกที่สร้างที่จุดนี้สร้างโดยพระเจ้าไอเนแห่งเวสเซ็กซ์ (Ine of Wessex) เมื่อปี ค.ศ. 705 โดยมีนักบุญอัลเด็ม (St. Aldhelm) บิชอปแห่งอาสนวิหารแชร์บอร์น เป็นผู้หนุนหลัง โบสถ์ที่สร้างตอนนั้นอุทืศให้นักบุญอันดรูว์ สิ่งที่เหลือจากโบสถ์เดิมก็เหลือแต่ฐานที่ปัจจุบันอยู่ในระเบียงฉันนบถ
สองร้อยปีต่อมามุขมณฑลเว็ลส์ก็ย้ายจากแชร์บอร์นไปเมืองเว็ลส์ บิชอปคนแรกของมุขมณฑลใหม่คือ อัลเด็ม (ประมาณ ค.ศ. 909) ซึ่งเป็นผู้ราชาภิเษกพระเจ้าอเธลสตัน  (King Athelstan) ทั้งบิชอปอัลเด็ม และหลานคือนักบุญดันสตัน (St.  Dunstan) ต่อมาได้รับสถาปนาขึ้นเป็นอาร์ชบิชอปแห่งแคนเทอร์เบอรี
อาสนวิหารเวลส์ปัจจุบันสร้างระหว่างปี ค.ศ. 1175 จนถึงปี ค.ศ. 1490 และได้รับการบรรยายโดยอเล็ค คลิฟตันว่าเป็นอาสนวิหารที่ “มีอรรถรสมากที่สุดในบรรดาอาสนวิหารอังกฤษทั้งหมด”
วัดพังกก
วัดพังกก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสนามชัย อำเภอสทิงพระ จังหวัดสงขลา
วัดพังกกตั้งวัดเมื่อ พ.ศ. 2225 โดยมีสมภารทองเป็นผู้ริเริ่มดำเนินการ ก่อนที่จะสร้างวัดขึ้นมานั้นมีพระพุทธรูป 1 องค์และเจดีย์ 1 องค์ น่าจะเป็นวัดร้างมาก่อน วัดได้รับวิสุงคามสีมาเมื่อ พ.ศ. 2230 เดิมชาวบ้านเล่าขานกันมาว่าฝั่งตรงข้ามของวัดมีวัดชื่อว่า "วัดหนัง" ทั้งสองวัด ห่างกันประมาณ 300 เมตร ภายหลังได้ยุบวัดมาสร้างเป็น "วัดพังกก" กรมศิลปากรได้ขึ้นทะเบียนเป็นโบราณสถานแห่งชาติ ประกาศเมื่อวันที่ 10 กันยายน พ.ศ. 2544
อาคารเสนาสนะที่สำคัญ ได้แก่ อุโบสถก่ออิฐถือปูน โครงสร้างของหลังคาเป็นเครื่องไม้มุงกระเบื้องดินเผา บริเวณพื้นปูด้วยกระเบื้องดินเผาผนังด้านหลังก่ออิฐถือปูนปิดทึบ ส่วนด้านข้างทั้งสองด้านก่ออิฐถือปูนปิดทึบประมาณครึ่งหนึ่งของตัวอุโบสถ ภายในประดิษฐานพระพุทธรูปประทับนั่ง รูปแบบศิลปกรรมแสดงถึงศิลปกรรมท้องถิ่น ปูชนียวัตถุที่สำคัญ ได้แก่ พระพุทธรูปศิลาแลง พระเพลากว้าง 30 เซนติเมตร สูง 40 เซนติเมตร สมัยกรุงศรีอยุธยา ชาวบ้านเรียกกันว่า หลวงพ่อเดิม
นิโรธสมาบัติ
นิโรธสมาบัติ (อ่านว่า นิโรดสะมาบัด, นิโรดทะ- ) แปลว่า การเข้านิโรธ, การเข้าถึงความดับ หมายถึงการเข้าถึงความดับสัญญา (ความจำ) และเวทนา (ความรับอารมณ์) ทั้งหมด ซึ่งสามารถดับได้ถึง 7 วัน เรียกว่าเข้านิโรธสมาบัติ เรียกย่อว่า เข้านิโรธ เรียกเต็มว่า เข้าสัญญาเวทยิตนิโรธ
นิโรธสมาบัติ ต้องเป็นพระอรหันต์และพระอนาคามีผู้ได้สมาบัติ 8 จึงจะสามารถเข้าได้ ถือกันมาว่าผู้ได้ถวายอาหารแด่พระสงฆ์ผู้ออกจากนิโรธสมาบัติมื้อแรกจะได้รับอานิสงส์ในปัจจุบันทันตา ทั้งนี้เพราะเป็นอาหารมื้อสำคัญหลังจากที่ท่านอดมาถึง 7 วัน ร่างกายจึงต้องการอาหารมากเป็นพิเศษ
กีฬายกน้ำหนักในโอลิมปิกฤดูร้อน 1984
การแข่งขันกีฬายกน้ำหนักในกีฬาโอลิมปิกฤดูร้อน 1984 จัดการแข่งขันที่ลอสแอนเจลิส ประเทศสหรัฐอเมริกา มีการชิงชัย 10 เหรียญทอง
เคอร์เบอรอส (ดาวบริวาร)
เคอร์เบอรอส (Kerberos) เดิมชื่อ เอส/2011 (134340) 1 หรือ พี 4 เป็นดาวบริวารขนาดเล็กของดาวพลูโต มีการประกาศการค้นพบเมื่อวันที่ 20 กรกฎาคม พ.ศ. 2554 การค้นพบเคอร์เบอรอส หลังการค้นพบคารอนใน พ.ศ. 2521 และนิกซ์กับไฮดรา ใน พ.ศ. 2548 ทำให้มันเป็นดาวบริวารดวงที่สี่ของดาวพลูโต
ชื่อของดวงจันทร์ เคอร์เบอรอส (Kerberos, Κέρβερος) ตามเทพปกรณัมกรีกมีอีกชื่อว่า เซอร์เบอรัส อันเป็นชื่อของสุนัขสามหัวที่มีหน้าที่เฝ้าประตูทางลงสู่ยมโลกของพลูโต (ฮาเดส) ชื่อนี้ได้รับการเห็นชอบโดยสหพันธ์ดาราศาสตร์สากล และประกาศอย่างเป็นทางการเมื่อวันที่ 2 กรกฎาคม พ.ศ. 2556 พร้อมกับดวงจันทร์อีกดวง สติกซ์ (Styx) ซึ่งเดิมชื่อ S/2012 (134340) 1 หรือ P5
สกุลกัญชา
สกุลกัญชา หรือ Cannabis (Cán-na-bis) เป็นสกุลของพืชมีดอกที่ประกอบด้วย 3 สปีชีส์ Cannabis sativa หรือกัญชง Cannabis indica หรือกัญชา และ Cannabis ruderalisที่เป็นวัชพืชในยุโรป พืชเหล่านี้เป็นพืชท้องถิ่นในเอเชียกลาง และเอเชียใต้ พืชในสกุลนี้เป็นพืชให้เส้นใย สมุนไพร และยังถูกรัฐบาลในหลาย ๆ ประเทศมองว่าเป็นยาเสพติด นอกจากนั้นยังสามารถคั้นน้ำมันจากเมล็ดได้ดวย
อำเภอบ้านแพรก
บ้านแพรก เป็นอำเภอหนึ่งในสิบหกอำเภอของจังหวัดพระนครศรีอยุธยา เดิมเป็นเขตท้องที่ของอำเภอมหาราชทั้งหมด ก่อนที่จะขอจัดตั้งเป็นกิ่งอำเภอโดยการปกครองบางส่วนออกจากอำเภอมหาราชในวันที่ 20 กุมภาพันธ์ 2481 และยกฐานะเป็นอำเภอในวันที่ 10 มกราคม 2502 รวมระยะเวลาการเป็นกิ่งอำเภอ 20 ปี
ประวัติ
อำเภอบ้านแพรก คำว่า "แพรก" มีความหมายตามพจนานุกรม ฉบับราชบัณฑิตยสถาน พ.ศ. 2493 ว่า ชื่อเรียกหญ้าชนิดหนึ่ง ต้นเป็นฝอย ใช้เป็นเครื่องสักการะห้า และอีกนัยหนึ่งคือทางแยกของน้ำ มีที่มาของชื่อจากทางแยกของแม่น้ำที่เปลี่ยนทางเดินคือแม่น้ำลพบุรีสายเก่ากับคลองตาเมฆ เรื่องเล่าว่าตาเมฆเป็นชาวสุพรรณบุรี มารับราชการในกรุงศรีอยุธยาพร้อมกับบิดามีหน้าที่ดูแลช้างหลวง ตาเมฆได้นำโขลงช้างมามาพักเลี้ยงอยู่ริมแม่น้ำลพบุรี โขลงช้างเดินขึ้นลงในแม่น้ำลพบุรีเกิดเป็นลำรางกลายเป็นคลอง จึงได้ชื่อว่า "คลองตาเมฆ"
ที่ตั้งและอาณาเขต
อำเภอบ้านแพรกตั้งอยู่ทางเหนือสุดของจังหวัด มีอาณาเขตติดต่อกับเขตการปกครองข้างเคียง ดังนี้
การปกครองส่วนภูมิภาค
อำเภอบ้านแพรกแบ่งเขตการปกครองย่อยเป็น 5 ตำบล 27 หมู่บ้าน ได้แก่
การปกครองส่วนท้องถิ่น
ท้องที่อำเภอบ้านแพรกประกอบด้วยองค์กรปกครองส่วนท้องถิ่น 3 แห่ง ได้แก่
ร็อคกี้ 2
ร็อคกี้ 2 (Rocky II) เป็นภาพยนตร์แอคชั่นสัญชาติอเมริกันที่ออกฉายในปี ค.ศ. 1979 กำกับและนำแสดงโดย ซิลเวสเตอร์ สตอลโลน ภาพยนตร์เรื่องนี้เป็นภาคต่อจากภาพยนตร์เรื่อง ร็อคกี้ ราชากำปั้น ทุบสังเวียน เป็นภาพยนตร์ลำดับที่ 2 ในภาพยนตร์ชุด ร็อคกี้ จัดจำหน่ายโดย ยูไนเต็ด อาร์ตติสส์ ซึ่งภาพยนตร์เรื่องนี้มีภาคต่อคือ ร็อคกี้ 3 ตอน กระชากมงกุฏ
ซ็อลเลิร์น
ซ็อลเลิร์น หรือ โฮเอินท์ซ็อลเลิร์น (Grafschaft Zollern, Zollern หรือ Hohenzollern) เป็นอาณาจักรเคานต์ในเครือจักรวรรดิโรมันอันศักดิ์สิทธิ์ ที่ปกครองโดยราชวงศ์โฮเอินท์ซ็อลเลิร์น โดยมีทาสซิโล ฟอน โลโรริน (Tassilo von Zolorin) เป็นผู้ก่อตั้ง ชื่อของอาณาจักรมาจากชื่อปราสาทโฮเอินท์ซ็อลเลิร์น ซ็อลเลิร์นมีเมืองหลวงอยู่ที่เฮ็คคิงเง็น
ในปี ค.ศ. 1576 เมื่อเคานต์คนสุดท้ายชาร์ลส์ที่ 1 เคานต์แห่งโฮเอินท์ซ็อลเลิร์นเสียชีวิตลง ดินแดนก็ถูกแบ่งระหว่างบุตรชายสามคน: การแบ่งแยกทำให้เกิดอาณาจักรเคานต์โฮเอินท์ซ็อลเลิร์น-เฮ็คคิงเง็น, โฮเอินท์ซ็อลเลิร์น-ซิกมาริงเง็น และ โฮเอินท์ซ็อลเลิร์น-ไฮเกอร์ล็อก ไฮเกอร์ล็อกตกไปเป็นของซิกมาริงเง็นในปี ค.ศ. 1767 เฮ็คคิงเง็นและซิกมาริงเง็นมรวมตัวกันเมื่อกลายเป็นส่วนหนึ่งของราชอาณาจักรปรัสเซีย ในปี ค.ศ. 1849/ค.ศ. 1850
ดูเพิ่ม
Hohenzollern-Hechingen
สุริยุปราคา 25 มิถุนายน พ.ศ. 2693
สุริยุปราคาเต็มดวงจะเกิดขึ้นในวันที่ 25 มิถุนายน พ.ศ. 2693 สุริยุปราคาครั้งนี้เป็นสุริยุปราคาที่มีระยะเวลาคราสเต็มดวงยาวนานมากที่สุดนับตั้งแต่ศตวรรษที่ 11 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
สุริยุปราคาครั้งนี้เป็นสุริยุปราคาที่มีระยะเวลาคราสเต็มดวงยาวนานถึง 7 นาทีเป็นครั้งแรก นับแต่สุริยุปราคาเต็มดวงเมื่อวันที่ 30 มิถุนายน พ.ศ. 2516 โดยแนวคราสเต็มดวงจะเริ่มต้นในหมู่เกาะเลสเซอร์ซุนดาของประเทศอินโดนีเซีย จากนั้นทอดยาวต่อไปในมหาสมุทรแปซิฟิกเหนือ และไปจบลงในมหาสมุทรแปซิฟิกตะวันออก
เทพเจ้าแห่งโอลิมปัส
ในเทพปกรณัมกรีก เทพเจ้าแห่งโอลิมปัส (θεοί του Ολύμπου) เป็นเทพเจ้าหลักของศาสนากรีกโบราณ โดยมากถือว่าประกอบด้วยซูส ฮีรา โพไซดอน ดิมีเทอร์ อะธีนา อะพอลโล อาร์ทิมิส แอรีส แอโฟรไดที ฮิฟีสตัส เฮอร์มีส และเฮสเตียหรือไดอะไนซัส บางครั้งรวมเฮดีสและเพอร์เซฟะนีเป็นส่วนหนึ่งของสิบสองเทพโอลิมปัสด้วย แต่โดยทั่วไปไม่นับเฮดีส เพราะพระองค์ประทับอย่างถาวรในโลกบาดาลและไม่เคยเสด็จเยือนยอดเขาโอลิมปัส บางครั้งนับรวมเฮราคลีสและอัสคลิปิอุสเช่นกัน